विंध्याचल नगर में माता शबरी की जयंती पर निकाली गई शोभायात्रा
अखिलभारतीय भुइयां समाज कल्याण समिति ने सोमवार को माता शबरी जयंती मनाई। फसिया विंध्याचल नगर में माता शबरी की पूजा की गई। इसके बाद शहर में शोभायात्रा निकाली गई। शोभा यात्रा में माता शबरी, भगवान राम की झांकी निकाली गई। फसिया से शुरू हुई शोभायात्रा पालकोट रोड, मेन रोड, जशपुर रोड, डीएसपी रोड होते हुए विंध्याचल नगर पहुंची। इसके बाद मंचीय कार्यक्रम हुए। इसका शुभारंभ मुख्य अतिथि पूर्व आईजी डॉ. अरुण उरांव, विशिष्ट अतिथि पूर्व भू राजस्व मंत्री दुलाल भुइयां, वार्ड पार्षद सह भाजपा महिला मोर्चा की अध्यक्ष शैल मिश्रा, पूर्व मुखिया राजन बड़ाईक, समाजसेवी राधेश्याम अग्रवाल निर्मल गोयल ने दीप जलाकर की।
इस मौके पर अरुण ने कहा कि समाज को आगे बढ़ाने के लिए तीन चीजों पर ध्यान देना होगा। पहला बच्चों को शिक्षित करना, दूसरा नशा मुक्त बनाना और तीसरा सेल्फ डिपेंडेंट होना। तभी समाज आगे बढ़ेगा। उन्होंने कहा कि भुइयां समाज को अपनी असलियत दिखानी चाहिए। इसके लिए सभी को साक्षर होना जरूरी है। हम साक्षर होगें, तो किसी भी तरह के प्रतिस्पर्धा में अलग स्थान होगी। अभिभावकों को नशा मुक्त होना होगा। तभी जिले के विकास में भागीदारी हो सकेगी। कार्यक्रम के उपरांत अरुण ने दस बच्चों को स्कूल बैग देकर प्रोत्साहित किया। इस मौके पर भुइयां समाज के अध्यक्ष विष्णु राम, उत्तम राम, राजेश राम, लक्ष्मी राम, मुकेश राम, लालमोहन राम, पप्पू राम, वड़कू राम, दुर्गा राम, सुरेश राम समेत लोहरदगा, खलारी, रांची, सिमडेगा अन्य जिलों के भुईयां समाज मौजूद थे।
उपस्थित समाज के लोग।
शुभारंभ करते अतिथि अन्य।
चैंबर ने बांटे शरबत और टॉफी
चैंबरऑफ कॉमर्स ने माता शबरी जयंती पर निकाली गई शोभायात्रा का स्वागत किया। इस दौरान शारदा कॉम्पलेक्स के पास स्टॉल लगाई गई। जिसमें पानी, शर्बत टॉफी का वितरण किया गया। इस मौके पर अध्यक्ष अमित माहेश्वरी, सचिव हिमांशु केशरी, उपाध्यक्ष महेश लाल, मनीष, दुर्गा गुप्ता, राजेश गुप्ता, अजय राणा, विरेन, भाजपा नेता मिशिर कुजूर, विकास सिंह, संदीप सिंह, राजेश लोहानी, सरजू साहू, गुरमित सिंह हरजीत सिंह सहित अन्य लोग थे।
माता शबरी के नाम पर स्कूल बनें : दुलाल
पूर्वभू राजस्व मंत्री दुलाल भुईयां ने सरकार से माता शबरी के नाम पर स्कूल भवन का निर्माण कराने की मांग की। जिससे गरीब के बच्चे शिक्षा ग्रहण कर सके। इसके लिए 26 मार्च को विधानसभा में भुईयां समाज के केंद्रीय महासम्मेलन का आयोजन किया गया है। शैल मिश्रा ने कहा कि भुईयां समाज अब एक हो गया है। आने वाले समय में भुईयां समाज अपनी अलग पहचान बनाएगी। इसके लिए हमसे जो भी मदद होगा करने के लिए तैयार हूं।
hin_Deva hin_Deva hin_Deva bho_Deva hin_Deva mag_Deva awa_Deva hin_Deva hin_Deva